Avocado Olie | Dion se gedagtes
Die insluiting van avocado-olie in jou seepmaak-proses sal jou voltooide produk se kondisionerende eienskappe verhoog en dit dra ook baie by tot die romerigheid van jou seep se skuim. Avocado-olie het wonderlike velversorgingsvoordele soos ‘n hoë inhoud van vitamiene A, D en E.
Hier volg so paar eienskappe van avocado-olie in seepmaak:
Soos julle hieruit kan sien sou ek nie op avocado-olie staatmaak vir hardheid, skoonmaak of lekker seepborrels nie. Ek sou dit eerder kombineer met ander seepmaak-olies soos klapperolie of palmolie om die regte balans te bereik vir my seep. Jou seep sal taamlik sag wees (dit sal pap raak met water en vreeslik vinnig opgebruik word) en dit sal nie lekker seepborrels produseer nie. Ons wil mos almal was dat die skuimbolle spat!
Een van die hoof-redes hoekom avocado-olie so populêr met seepmakers is, is omdat dit so ‘n hoë persentasie onverseepbare molekules bevat. Dit is besonder, want baie van die voordelige komponente in die olie sal nie met die bytsoda reageer nie. Dit bly dus teenwoordig tydens die seepmaak-proses en in die voltooide seep.
Hoeveel avocado-olie om te gebruik?
Die regte hoeveelheid hang van jou af. Ek het al resepte gesien wat tot 45% uit avocado-olie bestaan, maar persoonlik dink ek dis te veel a.g.v. die sagte eindproduk en die min skuim. Ek gebruik gewoonlik niks meer as 30% in my resepte nie – gewoonlik minder, want ek hou van ‘n seep wat entoesiasties skuim en lank hou in die stort.